## Educació entrega els premis a la promoció de l'ús del valencià en els llibrets de les festes de la Magdalena

*** El primer premi ha recaigut en la Gaiata 5, Hort de Corders i en la Colla Rebombori, cada una en la seua categoria
* El director general d'Ordenació Educativa i Política Lingüística i la regidora d'Educació i Cultura han entregat els reconeixements**

La Conselleria d'Educació, Cultura, Universitats i Ocupació ha entregat este dimarts els premis a la promoció de l'ús del valencià en els llibrets de Magdalena de 2025.

El director general d'Ordenació Educativa i Política Lingüística, Ignacio Martínez, i la regidora d'Educació i Cultura, María España, han entregat els premis en un acte celebrat en el Teatre Principal de Castelló de la Plana.

El primer premi de les gaiates ha sigut per a la número 5, Hort de Corders, amb una dotació de 5.000 euros; el segon per a l'Associació Cultural Gaiata 13, Sensal, amb 4.500 euros; el tercer premi per a la Gaiata 18, Crèmor, amb 4.000, i el quart premi per a l'Associació cultural Gaiata 6, Farola Ravalet.

Els premis per a les colles han sigut: el primer, amb 4.000 euros per a la Colla Rebombori; el segon de 3.500 euros per a la Colla el Magre; el tercer premi de 3.000 euros per a la Colla El Pixavi; i el quart premi, amb 2.500 euros, per a la Colla el Rei Barbut.

En la convocatòria han participat 17 llibrets de gaiates i quatre colles i tots els participants han rebut premi.

Fecha: 11/03/2025